दरअसल, मुंबई में हो रही बारिश के कारण नालासोपारा और वसई रोड स्टेशनों के बीच रेल की पटरियां पानी में डूब गईं| जहां ट्रेन चलनी थी, वहां नावें चलाई जा रही हैं| रक्षा प्रवक्ता ने बताया कि पश्चिम रेलवे के अनुरोध के बाद पश्चिमी नौसेना कमान ने अत्याधुनिक वाहनों को काम पर लगाया है, जो बाढ़ग्रस्त इलाके को पार कर फंसे हुए यात्रियों तक पहुंच सकते हैं| नौसेना के जवान बारिश में फंसे लोगों तक पहुंच रहे हैं और उन्हें सुरक्षित स्थानों पर पहुंचा रहे हैं|